Viborger Samler, 1845-12-01
Om Festgildet for Bondedeputationen berettes i "Bl. Td." For at hædre denne havde d'Hr. Kammerraad Drewsen, Overretsprocurator Balthazar Christensen, Capitain Beutner, Kroier J. Jacobsen samt Etatsraad Povelsen ladet udgaae en Jndbydelse til et Festmaaltid for dem, og som Følge deraf samlede 130 Personer fra Kjøbenhavn og Omegn sig i Ondags paa den kgl. Skydebane. Efterat Selskabet var gaaet til Bords, oplæste Procurator B. Christensen, der præsiderede, en Skrivelse fra Kjøbenhavns Politidirecteur, hvori han meddeler Jndbyderne, at det alene er paa Grund af Omstændighederne, at han ikke har anvendt Cancellicirculairet af 8de Novbr. paa nærværende Forsamling, og at han fornemmelig gjør Jndbyderne ansvarlige for, hvad der maatte passere i Forsamlingen. Den første Skaal udbragtes for Hs. Maj. Kongen, af Statsraad Povelsen, og modtoges af et tre Gange gientaget Hurraraab. Procurator B. Christensen ønskede derpaa Gjæsterne velkommen i nogle faa passende Ord, hvorpaa Ole Jensen fra Ny Bjergby synlig rørt takkede for al den Ære, der vistes dem, hvilket ikke blot maatte glæde dem, men den hele Bondestand. J et længere Foredrag berørte og udviklede Advocat Lehmann, efterat en Sang af Grundtvig var afsungen, flere af de vigtigste Gjenstande, som bevæge Bondestanden, navnlig dem, som vare omtalte i Petitionen til Kongen og endte med en Skaal for Bondestandens Emancipation. Efter ham talte Capitain Tscherning (efterat en Sang af P. R. var sunget) og udbragte i et af Humor krydret Foredrag en Skaal for Almeenvæbning. Jacob Møller fra Eiby takkede Capt. Escherning for al hans Jver for denne Sag og udbragte et Leve for ham. Laurits Skau, som ogsaa var indbuden til Gildet havde nu Ordet og viste, ligesaa sundt som djervt, hvor nødvendigt det var for Bondestanden at søge at erhverve sig Oplysning, for at de ogsaa i aandelig Henseende kunde staae ved Siden af deres øvrige Medborgere, ligesom de alt stode over dem i Henseende til de materielle Kræfter og det numeriske Antal, men først naar Oplysning kom til, kunde faae deres rette Betydning, og han udbragte derfor en Skaal for Oplysning blandt Bondestanden. Grosserer Meinert proponerede derpaa en Toast for Associations friheden. Skolelærer Gleerup udviklede derpaa paa en smuk og fattelig Maade flere Gienstande af Jnteresse for Bondestanden og endte med at udbringe en Skaal for, at den Tid snart maatte komme, at man sagde: "Nu kommer Bonden. Rasmus Berg fra Langeland udbragte nu et Leve for de tvende Stænderdeputerede Kammerraad Drewsen og Procurator B. Christensen. Da Kammerraad Drewsen ikke var tilstede paa Grund af Sygdom, takkede Procurator Christensen paa egne og hans Vegne, og benyttede Leiligheden til paa en ligesaa smuk og hjertelig som passende Maade at berøre Kamr. Drewsens Fortjenester af Bondestanden. Mads Lund fra Ørum udbragte en Skaal for Advocat Lehmann og Redacteur Grune, en for Udviklingen af Stænderinstitutionen, navnlig af Valgfriheden. Til Slutning udbragte Rasmus Berg fra Langeland en Skaal for Præsidiet. Flere af Talerne afbrødes af stærke vedholdende bifaldsraab, ligesom ogsaa flere af Skaalerne af mange Gange gjentagne Hurraraab og under hele Festen herskede der den bedste Stemning, der ikke afbrødes ved nogensomhelst Dissonants. Staden har atter mistet en af sine ældre dygtige Læger, Stabslæge ved Søetaten Winkler. Han døde i Onsdags i sit 66de Aar. (Brl. Td.). Tirsdagssummeret af Bladet "Flyveposten" er bleven lagt under Beslag, og Action beordret mod Redacteuren for Overtrædelse af Placaten af 18de Octbr. 1805.